|  |  |
| --- | --- |
| **OBRAZAC IZVJEŠĆA O PROVEDENOM SAVJETOVANJU SA ZAINTERESIRANOM JAVNOŠĆU** | |
| **Naslov dokumenta** | Plan upravljanja pomorskim dobrom na području Općine Punat za 2023. godinu |
| **Stvaratelj dokumenta, tijelo koje provodi savjetovanje** | Općinski načelnik, Jedinstveni upravni odjel Općine Punat |
| **Svrha dokumenta** | Planom upravljanja pomorskim dobrom na području Općine Punat za 2023. godinu određuje se upravljanje pomorskim dobrom na području Općine Punat u pogledu davanja koncesijskih odobrenja u 2023. godini te utvrđuje:   * plan redovnog upravljanja pomorskim dobrom u općoj upotrebi, * plan prihoda i rashoda sredstava za redovno upravljanje pomorskim dobrom, * popis djelatnosti utvrđenih Uredbom - Jedinstvenim popisom djelatnosti na pomorskom dobru za koje se na području Općine Punat može izdati koncesijsko odobrenje, * mikrolokacije za obavljanje tih djelatnosti. |
| **Datum dokumenta** | 28. listopada 2022. godine |
| **Verzija dokumenta** | Prijedlog |
| **Vrsta dokumenta** | Opći akt |
| **Naziv nacrta zakona, drugog propisa ili akta** | Plan upravljanja pomorskim dobrom na području Općine Punat za 2023. godinu |
| **Jedinstvena oznaka iz Plana donošenja zakona, drugih propisa i akata objavljenog na internetskim stranicama Općine** | *nije primjenjivo* |
| **Naziv tijela nadležnog za izradu nacrta** | Jedinstveni upravni odjel Općine Punat, Odsjek za financije, društvene i imovinsko-pravne poslove |
| **Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta?** | Nije bilo zainteresiranih. |
| **Je li nacrt bio objavljen na internetskim stranicama ili na drugi odgovarajući način?**  **Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?**  **Ako nije, zašto nije?** | Nacrt akta bio je objavljen na službenoj web stranici Općine Punat. |
| Nacrt je objavljen dana 28. listopada 2022. godine na web stranici: [www.punat.hr](http://www.punat.hr). Savjetovanje je bilo otvoreno od 28. listopada do 28. studenog 2022. godine. |
| *nije primjenjivo* |
| **Koji su predstavnici zainteresirane javnosti dostavili svoja očitovanja?** | Marijan Mihajić  Denis Galjanić |
| **ANALIZA DOSTAVLJENIH PRIMJEDBI**  **Primjedbe koje su prihvaćene**  **Primjedbe koje nisu prihvaćene i obrazloženje razloga neprihvaćanja** | Nije prihvaćen prijedlog gospodina Marijana Mihajića o postavljanju montažnog objekta do 12m2 s pripadajućom terasom na ML 13. Područje plaža pod naseljem Stara Baška (isključena prva plaža do lučice Stara Baška prema selu) jer za navedenu mikrolokaciju nisu naznačena sredstva u Planu, stoga je podnositelj upita upućen da pošalje zahtjev za eventualnu dopunu Plana uz obrazloženje djelatnosti i točne lokacije na kojoj bi se djelatnosti obavljale.  Nije prihvaćen prijedlog gospodina Denisa Galjanića o ukidanju odredbe članka 7. Plana upravljanja kojim je određeno da, u slučaju da se za istu mikrolokaciju zaprimi veći broj podnesenih zahtjeva koji udovoljavaju uvjetima za davanje koncesijskog odobrenja Vijeće će, prilikom rješavanja zahtjeva, prednost dati podnositelju zahtjeva koji je prvi podnio zahtjev uz obrazloženje:  Postupak dodjele koncesijskih odobrenja provodi se sukladno odredbama Zakona o pomorskom dobru i morskim lukama („Narodne novine“, 158/03, 100/04, 141/06, 38/09, 123/11, 56/16 i 98/19), Zakona o općem upravnom postupku („Narodne novine“, br. 47/09 i 110/21) i Uredbe o postupku davanja koncesijskog odobrenja na pomorskom dobru („Narodne novine“, br. 36/04, 63/08, 133/13 i 63/14).  Navedenim pravnim izvorima nije propisan postupak u slučaju kada su podnesena dva ili više zahtjeva za dodjelu koncesijskog odobrenja za obavljanje iste djelatnosti na istoj mikrolokaciji, odnosno konkurentni zahtjevi u kojoj situaciji usvajanje jednog, nužno dovodi do odbijanja preostalih zahtjeva, budući da fizički nije moguće obavljati istu djelatnost na istoj mikrolokaciji.  Međutim, sukladno odredbama Uredbe o uredskom poslovanju („Narodne novine“, br. 75/21) zaprimljeni predmeti rješavaju se prema redoslijedu zaprimanja istih te je stoga i o zahtjevima za izdavanje koncesijskih odobrenja, potrebno rješavati po redoslijedu njihova zaprimanja u rad, a koji se redoslijed uspostavlja ovisno o trenutku predaje zahtjeva vijeću za koncesijska odobrenja na pomorskom dobru. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |